
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 329 


ΑΠΟΦΑΣΕΙ Σ 

Αριθμ. 20320 

Αντικατάσταση Κανονισμού Εσωτερικής Υπηρεσίας 
της Εισαγγελίας Εφετών Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 
4 του άρθρου 3 του ν. 2479/1997, 

β) του άρθρου 25 παρ. 3 περ. α του ν. 2812/2000 (Α' 
67), 

γ) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2003 ΦΕΚ Α' 98. 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β'/8.6.2004). 

4. Την υπ’ αριθμ. 4/2006 απόφαση της Ολομέλειας της 
Εισαγγελίας Εφετών Αθηνών, αποφασίζουμε: 

Τη δημοσίευση στην Εφημερίδα της Κυβέρνησης της 
αντικατάστασης του Κανονισμού Εσωτερικής Υπηρεσί¬ 
ας της Εισαγγελίας Εφετών Αθηνών όπως διαμορφώ¬ 
θηκε με την υπ’ αριθμ. 4/2006 απόφαση της Ολομέλειας 
της Εισαγγελίας Εφετών Αθηνών και η οποία έχει ως 
εξής: 

ΚΑΝΟΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΗΣ ΕΙΣΑΓΓΕΛΙΑΣ ΕΦΕΤΩΝ ΑΘΗΝΩΝ 

ΚΕΦΑΛΑΙΟ Α' 

ΟΡΓΑΝΩΣΗ - ΛΕΙΤΟΥΡΓΙΑ ΚΑΙ ΔΙΕΥΘΥΝΣΗ 
ΤΗΣ ΕΙΣΑΓΓΕΛΙΑΣ 

Άρθρο 1 

Τμήματα και Γραφεία 

Στην Εισαγγελία Εφετών Αθηνών, για την εύρυθμη 
διεξαγωγή της υπηρεσίας και την εξυπηρέτηση των 
αναγκών της, λειτουργούν τα Τμήματα και τα Γ ραφεία 
που αναφέρονται στα επόμενα δύο άρθρα. 


12 Μαρτίου 2007 

Άρθρο 2 

Τα Τμήματα της Εισαγγελίας είναι τα ακόλουθα: 

1. Τμήμα Διοικητικού, 2. Τμήμα Πρωτοκόλλου και Δι- 
εκπεραιώσεως Εγγράφων, 3. Τμήμα Βουλευμάτων και 
Προσφυγών, 4. Τμήμα Τριμελούς Εφετείου Πλημμελημά¬ 
των, 5. Τμήμα Τριμελούς Εφετείου Κακουργημάτων, 6. 
Τμήμα Πενταμελούς Εφετείου, 7. Τμήμα Μ.Ο.Δ και Μ.Ο.Ε, 
8. Τμήμα Εκτελέσεως Αποφάσεων και Βουλευμάτων, 9. 
Τμήμα Δικαστικής Συνδρομής και Εκδόσεων, 10. Τμήμα 
Επιμελητών και Επιδόσεων, 11. Τμήμα Μισθοδοσίας και 
Διαχείρισης Οικονομικών (Λογιστικό) και 12. Τμήμα Μη¬ 
χανοργάνωσης και Πληροφορικής. 

Άρθρο 3 

Τα Γραφεία της Εισαγγελίας είναι τα ακόλουθα: 

1. Γ ραφείο Διευθύνοντος, 2. Γ ραφείο Ενημέρωσης - Νο¬ 
μολογίας και'Ερευνας και 3. Γραφείο Ανακρίσεων. 

Άρθρο 4 

Διεύθυνση της Εισαγγελίας 

Την Εισαγγελία διευθύνει ο Εισαγγελέας, που εκλέ¬ 
γεται από την Ολομέλεια, σύμφωνα με τις διατάξεις 
του Κώδικα Οργανισμού Δικαστηρίων και Καταστά- 
σεως Δικαστικών Λειτουργών, ο οποίος φροντίζει για 
την εύρυθμη λειτουργία της και έχει τις ακόλουθες 
αρμοδιότητες: 

1. Εκπροσωπεί την Εισαγγελία 

2. Συγκαλεί την Ολομέλεια της Εισαγγελίας στις προ- 
βλεπόμενες από το νόμο περιπτώσεις, καθορίζει τα θέ¬ 
ματά της και διευθύνει τις εργασίες της. 

3. Ζητεί τη σύγκληση της Ολομέλειας του Εφετείου 
για θέματα γενικότερου ενδιαφέροντος οργάνωσης και 
λειτουργίας του δικαστηρίου. 

4. Καθορίζει τις υπηρεσίες των Εισαγγελέων και Αντει¬ 
σαγγελέων Εφετών, τοποθετεί και μετακινεί αυτούς σε 
Τ μήματα και Γ ραφεία, τους αναθέτει την επεξεργασία 
δικογραφιών και κάθε άλλη εργασία που υπάγεται στα 
καθήκοντά τους και εμπίπτει στην αρμοδιότητα της 
Εισαγγελίας Εφετών Αθηνών. 

5. Προΐσταται της Γραμματείας της Εισαγγελίας και με 
την αρμοδιότητά του αυτή, τοποθετεί στα Τμήματα τους 
προϊσταμένους υπαλλήλους των Τμημάτων, καθώς και 
τους λοιπούς δικαστικούς υπαλλήλους και επιμελητές 
και μετακινεί αυτούς από ένα Τμήμα σε άλλο, ανάλογα 
με τις λειτουργικές ανάγκες της υπηρεσίας, λαμβάνο- 
ντας υπόψη και τις ειδικές γνώσεις τους. Προβαίνει σε 

ανακατανομή των οργανικών θέσεων των υπαλλήλων 
των Τμημάτων της Γραμματείας, μετά από εισήγηση 
του Διευθυντή της Γραμματείας. 

6. Εγκρίνει και χορηγεί τις άδειες στο προσωπικό της 
Γ ραμματείας της Εισαγγελίας. 

7. Αποφασίζει για οποιοδήποτε άλλο θέμα, το οποίο 
εμπίπτει στην αρμοδιότητα της Εισαγγελίας και δεν 
υπάγεται ρητά από το Νόμο ή τον Κανονισμό στην αρ¬ 
μοδιότητα της Ολομέλειας (τεκμήριο αρμοδιότητας). 

Σε περίπτωση που ο Διευθύνων απουσιάζει ή κωλύεται να 
ασκήσει τα καθήκοντά του αναπληρώνεται κατά το νόμο. 

Άρθρο 5 

Ολομέλεια της Εισαγγελίας 

1. Η Ολομέλεια αποτελείται από τους Εισαγγελείς και 
Αντεισαγγελείς που υπηρετούν στην Εισαγγελία, περι- 
λαμβανομένων και αυτών που τελούν σε απόσπαση. 

2. Την Ολομέλεια συγκαλεί ο Διευθύνων την Εισαγ¬ 
γελία, ο οποίος προεδρεύει στις συνεδριάσεις της. Η 
Σύγκληση της Ολομέλειας είναι υποχρεωτική όταν: α) 
το ζητήσουν εγγράφως τα 2/5 των Εισαγγελικών Λει¬ 
τουργών που υπηρετούν στην Εισαγγελία, β) ζητηθεί 
από τον Πρόεδρο του Τριμελούς Συμβουλίου Διοίκησης 
του Εφετείου και εφόσον αφορά ζητήματα γενικότε¬ 
ρου ενδιαφέροντος οργάνωσης και λειτουργίας της 
Εισαγγελίας και γ) ζητηθεί με απόφαση του οικείου 
Δικηγορικού Συλλόγου για θέματα που άπτονται της 
άσκησης του δικηγορικού λειτουργήματος. 

3. Στην αρμοδιότητα της Ολομέλειας υπάγονται: α) η 
κατάρτιση, συμπλήρωση, τροποποίηση, αντικατάσταση 
ή κατάργηση διατάξεων του Κανονισμού Λειτουργίας 
της Εισαγγελίας, β) η λήψη αποφάσεων για θέματα 
γενικότερου ενδιαφέροντος οργάνωσης και λειτουργίας 
της Εισαγγελίας και απονομής της ποινικής δικαιοσύνης 
και γ) η κατάρτιση των Τμημάτων Διακοπών. 

4. Η Ολομέλεια βρίσκεται σε απαρτία όταν είναι πα¬ 
ρόντα περισσότερα από τα μισό μέλη της. Όταν δεν 
υπάρχει απαρτία, η Ολομέλεια συνέρχεται αυτοδικαίως, 
με τα ίδια θέματα, μετά από τρεις μέρες και σε ώρα 
που ορίζεται και ανακοινώνεται από τον Διευθύνοντα 
την Εισαγγελία. 

5. Οι Εισαγγελικοί Λειτουργοί ειδοποιούνται εγγράφως 
πέντε (5) τουλάχιστον ημέρες πριν από τη συνεδρίαση 
της Ολομέλειας με πρόσκληση που περιέχει τα θέματα 
για τα οποία η Ολομέλεια καλείται να αποφασίσει. 

6. Οι αποφάσεις της Ολομέλειας λαμβάνονται με από¬ 
λυτη πλειοψηφία των παριστάμενων στη συνεδρίαση 
μελών της και υπερισχύουν των αποφάσεων των άλλων 
οργάνων της Εισαγγελίας για το ίδιο θέμα. 

7. Η συμμετοχή των Εισαγγελικών Λειτουργών στις 
συνεδριάσεις της Ολομέλειας της Εισαγγελίας αποτελεί 
υποχρέωση και καθήκον αυτών. 

ΚΕΦΑΛΑΙΟ Β' 

ΑΡΜΟΔΙΟΤΗΤΕΣ ΚΑΙ ΚΑΘΗΚΟΝΤΑ 
ΤΩΝ ΕΙΣΑΓΓΕΛΕΩΝ 

Αρθρο 6 

Γ ενικά καθήκοντα και αρμοδιότητες 

Οι Εισαγγελείς και οι Αντεισαγγελείς Εφετών που 
υπηρετούν στην Εισαγγελία: 

1. Εποπτεύουν τις εργασίες των Τμημάτων της Ει¬ 
σαγγελίας, στα οποία τοποθετούνται με πράξεις του 
Διευθύνοντος. Σε κάθε Τμήμα της Εισαγγελίας τοποθε¬ 


τείται ένας Εισαγγελέας Εφετών, ο οποίος διευθύνει τις 
εργασίες του και φροντίζει για την εύρυθμη λειτουργία 
του, συνεπικουρούμενος από τους Αντεισαγγελείς του 
Τμήματος. Τα Γραφεία της Εισαγγελίας διευθύνονται 
από Εισαγγελέα ή Αντεισαγγελέα Εφετών, που ορίζεται 
από τον Διευθύνοντα. Ειδικά το Γ ραφείο Ενημέρωσης 
- Νομολογίας καΓΕρευνας, διευθύνεται προσωπικά από 
το Διευθύνοντα την Εισαγγελία, συνεπικουρούμενο από 
έναν Εισαγγελέα ή Αντεισαγγελέα. 

2. Επεξεργάζονται τις δικογραφίες, τις αιτήσεις κλπ, 
που τους ανατίθενται από το Διευθύνοντα ή τους οριζό¬ 
μενους από αυτόν Εισαγγελείς Εφετών, εκτελούν οποι¬ 
αδήποτε έκτακτη υπηρεσία τους ανατίθεται και παρί- 
στανται στις συνεδριάσεις των ποινικών Εφετείων. 

3. Ενημερώνουν το Διευθύνοντα για κάθε σημαντικό 
θέμα που προκύπτει κατά την άσκηση των καθηκόντων 
τους. Την ίδια υποχρέωση έχουν και οι αποσπασμένοι 
στο Υπουργείο Δημοσίας Τάξεως και την ΕΛ-ΑΣ Εισαγ- 
γελικοί Λειτουργοί. 

Άρθρο 7 

Ειδικά καθήκοντα 

Στους Εισαγγελείς Εφετών και τους Αντεισαγγελείς, 
ανατίθενται με πράξεις του Διευθύνοντος και ειδικά 
καθήκοντα, ιδίως: 

1. Η εποπτεία της ανακρίσεως κατ’ άρθρο 35 του ΚΠΔ. 
2. Η εποπτεία και ο χειρισμός των υποθέσεων που ανα- 
φέρονται στο άρθρο 31 του ν. 3340/2005. 3. Η εποπτεία 
της Διεύθυνσης Εσωτερικών Υποθέσεων της ΕΛ.ΑΣ. 
σύμφωνα με το ν. 2713/1999. 4. Η άσκηση δικαστικής 
εποπτείας στις υποθέσεις διαφθοράς υπαλλήλων κατ’ 
άρθρο 7 του ν. 3074/2002. 5. Ο έλεγχος της λειτουργί¬ 
ας των Υπηρεσιών των Εισαγγελιών Πρωτοδικών της 
Περιφέρειας της Εισαγγελίας Εφετών Αθηνών. 6. Η πα¬ 
ρακολούθηση της διαδικαστικής πορείας των υποθέσε¬ 
ων των νόμων 1608/1950, 2331/1995, 3459/2006, 2121/1993 
κλπ. 7. Η εποπτεία των υποθέσεων που αφορούν την 
προστασία του περιβάλλοντος, τη δημόσια υγεία και το 
οργανωμένο έγκλημα, καθώς και άλλων υποθέσεων μεί- 
ζονος κοινωνικού ενδιαφέροντος. 8. Ορίζονται κατ' έτος 
τρεις τουλάχιστον Αντεισαγγελείς Εφετών, μεταξύ των 
οποίων γίνεται η κλήρωση του Εισαγγελέα της έδρας 
του Τριμελούς Εφετείου Ανηλίκων και στους οποίους, 
με πράξεις του διευθύνοντος, ανατίθενται ειδικά καθή¬ 
κοντα σχετικά με την προστασία των ανηλίκων. 

Οι Εισαγγελείς και Αντεισαγγελείς Εφετών, στους 
οποίους έχουν ανατεθεί ειδικά καθήκοντα, οφείλουν στο 
τέλος του έτους, να συντάσσουν και να υποβάλουν στο 
Διευθύνοντα ειδική έκθεση (καθένας στον τομέα του), 
για τις ενέργειες στις οποίες προέβησαν και τα σχετικά 
αποτελέσματα αυτών. Η ειδική έκθεση του Εισαγγελέα, 
που ασκεί την εποπτεία της ανακρίσεως, διαλαμβάνει 
εκτός από τις γενικές παρατηρήσεις για την πορεία 
του ανακριτικού έργου (δηλαδή, αν ενεργείται με την 
επιβαλλόμενη πληρότητα, εντός του οριζόμενου από το 
νόμο χρόνου κλπ) και ειδικές παρατηρήσεις για κάθε 
Ανακριτικό Τμήμα [επί κυρίας ανακρίσεως], με σχετικές 
προτάσεις για την επίλυση τυχόν προβλημάτων. 

Ειδική έκθεση οφείλουν να υποβάλουν στο Διευθύ- 
νοντα, στο τέλος του έτους και οι αποσπασμένοι στο 
Υπουργείο Δημοσίας Τάξεως και την ΕΛ-ΑΣ Εισαγγε- 
λικοί Λειτουργοί, για το αντικείμενο της αρμοδιότητός 
των. 

ΚΕΦΑΛΑΙΟ Γ 

ΟΡΓΑΝΩΣΗ ΤΗΣ ΓΡΑΜΜΑΤΕΙΑΣ - ΑΝΤΙΚΕΙΜΕΝΟ 
ΚΑΙ ΑΡΜΟΔΙΟΤΗΤΕΣ 

Αρθρο 8 

Η Γραμματεία της Εισαγγελίας αποτελείται από τη 
Διεύθυνση και τα Τμήματά της, που συμπίπτουν με τα 
Τμήματα της Εισαγγελίας και είναι τα αναφερόμενα στο 
άρθρο 2 του παρόντος. Σε κάθε Τμήμα ορίζεται να υπη¬ 
ρετούν τουλάχιστον πέντε (5) δικαστικοί υπάλληλοι και 
επιμελητές, ανάλογα με τις ανάγκες της Υπηρεσίας. 

Αρθρο 9 
Διευθυντής 

Ο Διευθυντής της Γραμματείας διευθύνει τις υπηρε¬ 
σίες αυτής και φροντίζει για την εύρυθμη λειτουργία 
των εργασιών της, ασκώντας τα καθήκοντά του σύμ¬ 
φωνα με τον νόμο και τις εντολές του Διευθύνοντος 
την Εισαγγελία. 

Στα πλαίσια της αρμοδιότητός του αυτής, ιδίως: 

1. Ελέγχει και συντονίζει τη γραμματειακή υποστήριξη 
όλων των Τμημάτων και των Γ ραφείων της Εισαγγελίας, 
με σκοπό την ουσιαστική και αποτελεσματική λειτουρ¬ 
γία τους, την καλύτερη στέγαση, την οργάνωση και τον 
εκσυγχρονισμό των Υπηρεσιών. 

2. Εισηγείται εγγράφως στο Διευθύνοντα την τοπο¬ 
θέτηση και μετακίνηση των προϊσταμένων υπαλλήλων 
των Τμημάτων, των λοιπών υπαλλήλων και επιμελητών 
στα διάφορα Τμήματα και Γ ραφεία, λαμβάνοντας υπόψη 
και τις ειδικές γνώσεις κάθε υπαλλήλου. 

3. Μεριμνά για την διεκπεραίωση των εργασιών που 
έχουν σχέση με τη σύγκληση της Ολομέλειας της Ει¬ 
σαγγελίας και τη διεξαγωγή των συνεδριάσεών της. 

4. Εκτελεί καθήκοντα Γραμματέα της Ολομέλειας της 
Εισαγγελίας και τηρεί το βιβλίο των πρακτικών και των 
αποφάσεων αυτής, καθώς και βιβλίο αποφάσεων της 
Ολομέλειας του Εφετείου. 

5. Υποβάλλει στην Ολομέλεια έγγραφες προτάσεις 
για θέματα σχετικά με τον Κανονισμό, που αφορούν 
τη Γραμματεία και τις αναπτύσσει προφορικώς στη 
συνεδρίασή της. 

6. Μεριμνά για την έγκαιρη διεκπεραίωση των εργασιών 
που έχουν σχέση με την κλήρωση των Εισαγγελέων και 
Αντεισαγγελέων στις συνθέσεις των ποινικών Εφετείων. 

7. Αναθέτει στους Δικαστικούς Υπαλλήλους την εκτέ¬ 
λεση εκτάκτων υπηρεσιών, σύμφωνα με τις λειτουργικές 
ανάγκες της Εισαγγελίας. 

8. Διαχειρίζεται τα πάγια επιχορηγήματα. 

9. Ελέγχει την κανονική προσέλευση και αναχώρηση των 
Υπαλλήλων και ενημερώνει σχετικά το Διευθύνοντα. 

10. Συντάσσει εκθέσεις επιθεωρήσεως των Δικαστικών 
Υπαλλήλων και Επιμελητών κάθε έτος. 

11. Μεριμνά για την ασφάλεια και την ευπρεπή εμφά¬ 
νιση των κτιριακών εγκαταστάσεων, καθώς και για τον 
υλικό εξοπλισμό της Εισαγγελίας. 

Σε περίπτωση απουσίας ή κωλύματος, ο Διευθυντής 
της Γραμματείας αναπληρώνεται με πράξη του Διευ- 
θύνοντος κατά νόμο. 

Αρθρο 10 

Προϊστάμενοι Τμημάτων 

1. Διευθύνουν τις εργασίες των Τμημάτων τους και 
φροντίζουν για την εύρυθμη λειτουργία τους. 


2. Ελέγχουν τις εργασίες και την αποδοτικότητα των Υπαλ¬ 
λήλων του Τμήματος και αναθέτουν σ' αυτούς οποιαδήποτε 
εργασία που υπάγεται στο αντικείμενο αυτού. 

3. Ενημερώνουν τον Διευθύνοντα και τον αρμόδιο Ει¬ 
σαγγελέα ή Αντεισαγγελέα του Τμήματος για κάθε ση¬ 
μαντικό θέμα που αφορά την εύρυθμη λειτουργία του. 

Άρθρο 11 

Τμήμα Διοικητικού 

Στην αρμοδιότητα του Τμήματος αυτού υπάγεται η 
διεκπεραίωση των εργασιών που αφορούν τη Διοίκηση 
της Εισαγγελίας και ιδίως: 

1. Η τήρηση βιβλίου πράξεων του Διευθύνοντος και 
των Εισαγγελέων. 

2. Η τήρηση μητρώου Εισαγγελικών Λειτουργών, Δικα¬ 
στικών Υπαλλήλων, Δικαστικών Επιμελητών και βοηθητι¬ 
κού προσωπικού, καθώς και η ενημέρωση των ατομικών 
υπηρεσιακών φακέλων αυτών. 

3. Η τήρηση βιβλίου πειθαρχικού ελέγχου Εισαγγελέ¬ 
ων του πρώτου βαθμού, Συμβολαιογράφων, Δικαστικών 
Υπαλλήλων και Επιμελητών, η φύλαξη όλων των σχετι¬ 
κών εγγράφων, καθώς και οι πόσης φύσεως ενέργειες 
που αφορούν την πειθαρχική διαδικασία. 

4. Έλεγχος απαλλακτικών βουλευμάτων κατά Συμβο¬ 
λαιογράφων και άλλων για περαιτέρω τυχόν πειθαρχικό 
έλεγχο. 

5. Η τήρηση βιβλίου επιθεωρήσεως των Εισαγγελικών 
Λειτουργών του πρώτου βαθμού, καθώς και η καθαρο- 
γραφή και η διεκπεραίωση των σχετικών εκθέσεων. 

6. Η καταχώρηση των πινάκων εργασιών των Εισαγγε- 
λικών Λειτουργών του πρώτου βαθμού, των Ανακριτών 
και των Προανακριτών της περιφέρειας της Εισαγγελίας 
Εφετών και η μέριμνα για τον έλεγχο αυτών από τον 
αρμόδιο Εισαγγελέα. 

7. Η κατάρτιση των στατιστικών πινάκων που υποβάλ¬ 
λονται στην Εισαγγελία του Αρείου Πάγου. 

8. Η διεκπεραίωση των εκθέσεων επιθεωρήσεως των 
Γραμματειών των Εισαγγελιών Πρωτοδικών και των 
λοιπών Υπηρεσιών της περιφέρειας της Εισαγγελίας 
Εφετών. 

9. Η παραλαβή των αιτήσεων για άσκηση των ενδί¬ 
κων μέσων της εφέσεως ή της αιτήσεως αναιρέσεως 
και η μέριμνα για τη χρέωση αυτών σε Εισαγγελικούς 
Λειτουργούς από το Διευθύνοντα ή τον οριζόμενο από 
αυτόν Εισαγγελέα Εφετών. 

10. Οι υπηρεσίες των Εισαγγελέων και Αντεισαγγε¬ 
λέων. 

11. Έγγραφα προαγωγών, μεταθέσεων, αποσπάσεων 
και αδειών εισαγγελικών λειτουργών της περιφέρειας 
του Εφετείου Αθηνών. 

12. Αρχείο: Αλληλογραφία και μέτρα για την ασφαλή 
τήρηση του Αρχείου της Εισαγγελίας και την κατα¬ 
στροφή του άχρηστου μέρους αυτού, η παρακολούθηση 
θεμάτων Αρχείου των Εισαγγελιών Πρωτοδικών της 
περιφέρειας της Εισαγγελίας Εφετών Αθηνών. 

13. Η θεώρηση των βιβλιαρίων υγείας του προσωπικού 
της Εισαγγελίας, καθώς και οποιοδήποτε άλλο θέμα 
αφορά τη διοίκηση. 

Αρθρο 12 

Τμήμα Πρωτοκόλλου και Διεκπεραιώσεως Εγγράφων 

Στην αρμοδιότητα του Τμήματος αυτού υπάγονται 
οι εργασίες του πρωτοκόλλου και της αλληλογραφίας 
και ιδίως: 

1. Η καταχώρηση και διεκπεραίωση των εισερχομένων 
και εξερχομένων εγγράφων, εκτός από αυτά που έχουν 
εμπιστευτικό χαρακτήρα. 

2. Η διανομή των εισερχομένων εγγράφων και δικο¬ 
γραφιών στα αρμόδια Τμήματα και Γραφεία. 

3. Η μεταφορά του ταχυδρομείου στο Κέντρο Διαλο¬ 
γής Αθηνών και η παραλαβή από αυτό της αλληλογρα¬ 
φίας της Υπηρεσίας. 

4. Η διακίνηση δικογραφιών και εγγράφων μεταξύ της 
Εισαγγελίας και των άλλων Δικαστικών Αρχών, καθώς 
και των Υπουργείων και λοιπών φυσικών και νομικών 
προσώπων. 

5. Η προετοιμασία της αλληλογραφίας του Διευθύ- 
νοντος. 

6. Η παροχή πληροφοριών στο κοινό περί της πο¬ 
ρείας των εγγράφων που καταχωρούνται στο βιβλίο 
πρωτοκόλλου. 

Άρθρο 13 

Τμήμα Βουλευμάτων και Προσφυγών 

Στην αρμοδιότητα του Τμήματος αυτού υπάγονται 
ιδίως: 

1. Η παραλαβή και καταχώρηση δικογραφιών με πρω¬ 
τόδικα παραπεμπτικά βουλεύματα, ευρετηρίαση και 
έλεγχος παραγραφής. 

2. Η μέριμνα, για τη χρέωση των δικογραφιών επί 
των οποίων έχει ασκηθεί το ένδικο μέσο της εφέσεως 
κατά των βουλευμάτων, καθώς και των πρωτόδικων βου¬ 
λευμάτων, που περιέχουν απαλλακτικές διατάξεις για 
πράξεις λαθρεμπορίας προς επικύρωση ή μεταρρύθμιση, 
στους Εισαγγελικούς Λειτουργούς από το Διευθύνοντα 
ή τον ορισμένο από αυτόν Εισαγγελέα Εφετών, καθώς 
και για την υποβολή των δικογραφιών επί των οποίων 
έχει ασκηθεί το ένδικο μέσο της αιτήσεως αναιρέσεως 
στον Άρειο Πάγο. 

3. Η παραλαβή και καταχώρηση των δικογραφιών 
που η περάτωση της κυρίας ανακρίσεως κηρύσσεται 
από το Συμβούλιο Εφετών (ν. 1608/1950, ν. 2928/2001, 
ν.3340/2005, υποθέσεις που την ανάκριση διενεργεί Εφέ- 
της-Ανακριτής, πόθεν έσχες κλπ), καθώς και ο έλεγχος 
του χρόνου παραγραφής των αδικημάτων. 

4. Ειδοποίηση των διαδίκων, που έχουν γνωστοποιήσει 
σχετικό αίτημά τους, να λάβουν γνώση του περιεχομέ¬ 
νου της εισαγγελικής πρότασης. 

5. Η μέριμνα για την έγκαιρη και έγκυρη επίδοση των 
βουλευμάτων στους κατηγορουμένους, τους πολιτικώς 
ενάγοντες και τους αντικλήτους, ο έλεγχος και η ταξι¬ 
νόμηση των οικείων αποδεικτικών επιδόσεως. 

6. Η μέριμνα για τη λήψη βεβαιώσεων περί του αμε- 
τακλήτου των βουλευμάτων και τη χρέωση των σχε¬ 
τικών δικογραφιών στους Εισαγγελικούς Λειτουργούς 
του Τμήματος, για το σχετικό έλεγχο της ορθότητος 
των βουλευμάτων, του νομοτύπου των επιδόσεων και 
του αμετακλήτου αυτών, καθώς και για την κατάρτιση 
πίνακα κλητευτέων μαρτύρων και αναγνωστέων εγ¬ 
γράφων. 

7. Η διαβίβαση των δικογραφιών που ελέγχθηκαν στα 
αρμόδια Τμήματα της Εισαγγελίας [Μ.Ο.Δ.-Μ.Ο.Ε., Τριμε¬ 
λές Εφετείο για τα κακουργήματα και Τριμελές Εφετείο 
για τα πλημμελήματα] για προσδιορισμό. 

8. Η παραλαβή και καταχώρηση των δικογραφιών που 
υποβάλλονται από τους Εισαγγελείς Πλημμελειοδικών 
κατ’ άρθρα 43, 59 και 245 του ΚΠΔ ή αφορούν πρόσωπα 
ιδιάζουσας δωσιδικίας (άρθρ. 111 παρ. 7 ΚΠΔ), καθώς και 
των απαλλακτικών βουλευμάτων που υποβάλλονται για 


έρευνα του ενδεχομένου ασκήσεως εφέσεως. 

9. Η παραλαβή και καταχώρηση των δικογραφιών 
στις οποίες έχουν ασκηθεί προσφυγές κατά κλητηρί- 
ων θεσπισμάτων (άρθρο 322 του ΚΠΔ) ή Διατάξεων 
του Εισαγγελέα Πλημμελειοδικών που απορρίπτουν την 
έγκληση (άρθρα 47-48 του ΚΠΔ), καθώς και των δικο¬ 
γραφιών που αφορούν πρόσωπα ιδιάζουσας δωσιδικίας 
(άρθρο 111 παρ. 7 του ΚΠΔ), στις οποίες έχουν επίσης 
ασκηθεί προσφυγές κατά των κλητηρίων θεσπισμάτων. 
Επίσης, η παραλαβή και καταχώρηση προσφυγών κατ' 
αποφάσεων επί ασφαλιστικών μέτρων (άρθρο 22 παρ. 
5 α.ν. 539/1938), αιτήσεων για επανάληψη διαδικασίας, 
καθώς και Κανονισμού αρμοδιότητας. 

10. Η μέριμνα για χρέωση των δικογραφιών, επί των 
οποίων εκδόθηκαν απαλλακτικά βουλεύματα, στους 
Εισαγγελικούς Λειτουργούς, που τις χειρίσθηκαν, για 
έλεγχο και αρχειοθέτηση και εν συνεχεία διαβίβαση 
αυτών στο Αρχείο. 

11. Η μέριμνα για χρέωση των δικογραφιών στους 
Εισαγγελικούς Λειτουργούς, που τις χειρίσθηκαν, για 
διόρθωση ή συμπλήρωση των βουλευμάτων του Συμβου¬ 
λίου Εφετών καθώς και η αποστολή των δικογραφιών 
στον αρμόδιο Εισαγγελέα Πλημμελειοδικών για διόρ¬ 
θωση ή συμπλήρωση των βουλευμάτων του Συμβουλίου 
Πλημμελειοδικών. 

12. Η παραλαβή και διεκπεραίωση αιτήσεων για άρση 
ή αντικατάσταση της προσωρινής κρατήσεως ή των 
περιοριστικών όρων και λοιπών αιτήσεων που υποβάλ¬ 
λονται από τους διαδίκους, σχετικά με δικογραφίες που 
εκκρεμούν στο Τμήμα, καθώς και η επίδοση και εκτέλε¬ 
ση των εκδοθησομένων επ' αυτών βουλευμάτων. 

13. Η μέριμνα για τη χρέωση σε Εισαγγελείς ή Αντει¬ 
σαγγελείς Εφετών όλων των πιο πάνω δικογραφιών 
και των σχετικών εφέσεων ή προσφυγών ή αιτήσεων 
από το Διευθύνοντα ή τον Εισαγγελέα που έχει ορισθεί 
από αυτόν. 

14. Ο έλεγχος της διάρκειας της προσωρινής κρατήσε¬ 
ως των κατηγορουμένων και η μέριμνα για τη χρέωση 
των σχετικών δικογραφιών, που εκκρεμούν στο Τμήμα, 
στους Εισαγγελικούς Λειτουργούς, για την εξακολού¬ 
θηση ή την παράταση αυτής, καθώς και η επίδοση και 
εκτέλεση των εκδοθησομένων βουλευμάτων. 

Άρθρο 14 

Τμήμα Τριμελούς Εφετείου Πλημμελημάτων 

Στην αρμοδιότητα του Τμήματος αυτού υπάγονται 
ιδίως: 

1. Η παραλαβή και καταχώρηση δικογραφιών και αιτή¬ 
σεων αρμοδιότητας του Τριμελούς Εφετείου Πλημμε¬ 
λημάτων και ο έλεγχος του χρόνου παραγραφής των 
αδικημάτων. 

2. Η καθαρογραφή των κλητηρίων θεσπισμάτων επί δι¬ 
κογραφιών που αφορούν πρόσωπα ιδιάζουσας δωσιδικίας 
και η μέριμνα για την έγκαιρη και έγκυρη επίδοσή τους. 

3. Η σύνταξη και η καταχώρηση των κλήσεων, κα¬ 
θώς και η μέριμνα για την έγκαιρη και έγκυρη επίδοσή 
τους. 

4. Ο έλεγχος και η ταξινόμηση των οικείων αποδεικτι¬ 
κών επιδόσεως, καθώς και οι κατά περίπτωση ενέργειες 
για τις παραβάσεις τις σχετικές με την επίδοση (άρθρο 
163 ΚΠΔ). 

5. Η καταχώρηση κάθε αιτήσεως αναφορικά με τις 
πιο πάνω δικογραφίες που εκκρεμούν στο Τμήμα και η 
μέριμνα για τη χρέωσή τους στους Αντεισαγγελείς που 
χειρίσθηκαν αυτές, καθώς και η επίδοση και εκτέλεση 

των τυχόν εκδοθησομένων επ' αυτών βουλευμάτων. 

6. Η μέριμνα για τον προσδιορισμό των υποθέσεων 
και αιτήσεων σε δικασίμους από τον αρμόδιο Εισαγγε¬ 
λέα ή Αντεισαγγελέα, η επεξεργασία δικογραφιών με 
ανυποστήρικτες εφέσεις και η έγκαιρη κατάρτιση των 
πινακίων και εκθεμάτων. 

7. Η μέριμνα για μεταγωγή των κρατουμένων στα 
ακροατήρια των Τριμελών Εφετείων Πλημμελημάτων . 

8. Οι ανακλήσεις αναστολών και ο συσχετισμός των 
ποινικών μητρώων και άλλων εγγράφων στις δικογραφί¬ 
ες, η διαδικασία για τη διόρθωση ή τη συμπλήρωση των 
αποφάσεων, η μέριμνα για την απόδοση ή κατάπτωση 
εγγυήσεων, η δήμευση ή απόδοση κατασχεθέντων κ.λπ., 
καθώς και κάθε άλλο αντικείμενο σχετικό με υποθέσεις 
αρμοδιότητας Τριμελούς Εφετείου (για τα πλημμελήματα) 
που προσδιορίζεται από τον Εισαγγελέα του Τμήματος. 

9. Η μέριμνα για την έκδοση φωτοαντιγράφων των 
εισαγωγικών της δίκης εγγράφων (κλητηρίων θεσπισμά¬ 
των, βουλευμάτων και εφεσιβαλλόμενων αποφάσεων) 
και την τήρηση αυτών εντός των δικογραφιών για χρήση 
από τους Εισαγγελείς των ακροατηρίων. 

Άρθρο 15 

Τμήμα Τριμελούς Εφετείου Κακουργημάτων 

Στην αρμοδιότητα του Τμήματος αυτού υπάγονται ιδίως: 

1. Η παραλαβή και καταχώρηση των δικογραφιών και 
αιτήσεων αρμοδιότητας του Τριμελούς Εφετείου Κα¬ 
κουργημάτων και ο έλεγχος του χρόνου παραγραφής 
των αδικημάτων και η μέριμνα για τη χρέωση των δικο¬ 
γραφιών αυτών στους Εισαγγελικούς Λειτουργούς. 

2. Ο έλεγχος της διάρκειας της προσωρινής κρατή- 
σεως των κατηγορουμένων. 

3. Η διαβίβαση δικογραφιών στον Πρόεδρο Εφετών 
και η κοινοποίηση των Διατάξεων αυτού. 

4. Η καθαρογραφή των κλητηρίων θεσπισμάτων και η 
μέριμνα για την έγκαιρη και έγκυρη επίδοσή τους. 

5. Η σύνταξη και η καταχώρηση των κλήσεων, κα¬ 
θώς και η μέριμνα για την έγκαιρη και έγκυρη επίδοσή 
τους. 

6. Ο έλεγχος και η ταξινόμηση των οικείων αποδεικτι¬ 
κών επιδόσεως, καθώς και οι κατά περίπτωση ενέργειες 
για τις παραβάσεις τις σχετικές με την επίδοση (άρθρο 
163 ΚΠΔ). 

7. Η καταχώρηση και διεκπεραίωση κάθε αιτήσεως 
αναφορικά με τις πιο πάνω δικογραφίες και η μέριμνα 
για τη χρέωσή τους στους Εισαγγελικούς Λειτουργούς 
που τις χειρίσθηκαν, καθώς και η επίδοση και εκτέλεση 
των τυχόν εκδοθησομένων επ’ αυτών βουλευμάτων. 

8. Η μέριμνα για τον προσδιορισμό των υποθέσεων και 
αιτήσεων σε δικασίμους από τον αρμόδιο Εισαγγελέα ή 
Αντεισαγγελέα και η έγκαιρη κατάρτιση των πινακίων 
και εκθεμάτων. 

9. Η μέριμνα για τη μεταγωγή των κρατουμένων στα 
ακροατήρια των Τριμελών Εφετείων (για τα κακουρ¬ 
γήματα). 

10. Ο έλεγχος της διάρκειας της προσωρινής κρατήσε- 
ως των κατηγορουμένων και η μέριμνα για τη χρέωση 
των σχετικών δικογραφιών που εκκρεμούν στο Τμήμα 
στους Εισαγγελικούς Λειτουργούς, που τις χειρίσθηκαν, 
για την εξακολούθηση ή την παράταση αυτής, καθώς και 
η επίδοση και εκτέλεση του σχετικού βουλεύματος. 

11. Η μέριμνα για την έκδοση φωτοαντιγράφων των 
εισαγωγικών της δίκης εγγράφων (κλητηρίων θεσπισμά¬ 


των και παραπεμπτικών βουλευμάτων) και την τήρηση 
αυτών εντός των δικογραφιών για χρήση από τους Ει¬ 
σαγγελείς των ακροατηρίων. 

12. Η διαδικασία για τη διόρθωση ή τη συμπλήρωση 
των αποφάσεων, η μέριμνα για την απόδοση ή κατά¬ 
πτωση εγγυήσεων, η δήμευση ή απόδοση κατασχεθέ¬ 
ντων κ.λπ., καθώς και κάθε άλλο αντικείμενο σχετικό με 
υποθέσεις αρμοδιότητας Τριμελούς Εφετείου (για τα 
κακουργήματα) που προσδιορίζεται από τον Εισαγγελέα 
του Τ μήματος. 

Άρθρο 16 

Τμήμα Πενταμελούς Εφετείου 

Στην αρμοδιότητα του Τμήματος αυτού υπάγονται 
ιδίως: 

1. Η παραλαβή και καταχώρηση των δικογραφιών-και 
αιτήσεων- αρμοδιότητας Πενταμελούς Εφετείου και ο 
έλεγχος του χρόνου παραγραφής των αδικημάτων. 

2. Η μέριμνα για τον προσδιορισμό των υποθέσεων- 
και αιτήσεων- σε δικασίμους από τον αρμόδιο Εισαγ¬ 
γελέα ή Αντεισαγγελέα και η έγκαιρη κατάρτιση των 
πινακίων και εκθεμάτων. 

3. Η καταχώρηση κάθε αιτήσεως αναφορικά με τις 
πιο πάνω δικογραφίες που εκκρεμούν στο Τμήμα και 
η μέριμνα για τη χρέωσή τους στους Εισαγγελικούς 
Λειτουργούς που τις χειρίσθηκαν, καθώς και η επίδο¬ 
ση και εκτέλεση των τυχόν εκδοθησομένων επ' αυτών 
βουλευμάτων. 

4. Η σύνταξη και η καταχώρηση των κλήσεων, κα¬ 
θώς και η μέριμνα για την έγκαιρη και έγκυρη επίδοσή 
τους. 

5. Ο έλεγχος και η ταξινόμηση των οικείων αποδεικτι¬ 
κών επιδόσεως, καθώς και η κατά περίπτωση ενέργειες 
για τις παραβάσεις τις σχετικές με την επίδοση (άρθρο 
163 ΚΠΔ). 

6. Η μέριμνα για τη μεταγωγή των κρατουμένων στα 
ακροατήρια των Πενταμελών Εφετείων. 

7. Η μέριμνα για την έκδοση φωτοαντιγράφων των 
εισαγωγικών της δίκης εγγράφων (εφεσιβαλλομένων 
αποφάσεων κ.λπ.) και την τήρησή τους εντός των δι¬ 
κογραφιών για χρήση από τους Εισαγγελείς των ακρο¬ 
ατηρίων. 

8. Η διαδικασία για τη διόρθωση ή τη συμπλήρωση των 
αποφάσεων, η μέριμνα για την απόδοση ή κατάπτωση 
εγγυήσεων, η δήμευση ή απόδοση κατασχεθέντων κ.λπ., 
καθώς και κάθε άλλο αντικείμενο σχετικό με υποθέσεις 
αρμοδιότητας Πενταμελούς Εφετείου, που προσδιορίζε¬ 
ται από τον αρμόδιο Εισαγγελέα του Τμήματος. 

Άρθρο 17 

Τμήμα Μ.Ο.Δ και Μ.Ο.Ε 

Στην αρμοδιότητα του Τμήματος αυτού υπάγονται 
ιδίως: 

1. Η έκδοση Διάταξης έναρξης συνόδου των Μικτών 
Ορκωτών Δικαστηρίων της Έδρας και της περιφέρειας 
του Εφετείου Αθηνών, καθώς και του Μικτού Ορκωτού 
Εφετείου Αθηνών και τοιχοκόλληση της Διάταξης. 

2. Η παραλαβή και καταχώρηση των δικογραφιών αρ- 
μοδιότητος Μ.Ο.Δ και Μ.Ο.Ε. και ο έλεγχος του χρόνου 
παραγραφής των αδικημάτων. 

3. Ο έλεγχος της διάρκειας της προσωρινής κρατήσε- 
ως των κατηγορουμένων και η μέριμνα για τη χρέωση 
των σχετικών δικογραφιών που εκκρεμούν στο Τμήμα 
στους Εισαγγελικούς Λειτουργούς, που τις χειρίσθηκαν, 

για την εξακολούθηση ή την παράταση αυτής καθώς και 
η επίδοση και εκτέλεση του σχετικού βουλεύματος. 

4. Η μέριμνα για τον προσδιορισμό των υποθέσεων και 
αιτήσεων σε δικασίμους από τον αρμόδιο Εισαγγελέα ή 
Αντεισαγγελέα και η έγκαιρη κατάρτιση των πινακίων 
και των εκθεμάτων. 

5. Η παραλαβή και καταχώρηση κάθε αιτήσεως ανα¬ 
φορικά με τις πιο πάνω δικογραφίες και η μέριμνα για 
τη χρέωσή τους στους Εισαγγελικούς Λειτουργούς, που 
τις χειρίζονται, καθώς και η επίδοση και εκτέλεση των 
τυχόν εκδοθησομένων επ’ αυτών βουλευμάτων. 

6. Η σύνταξη και καταχώρηση των κλήσεων, καθώς και 
η μέριμνα για την έγκαιρη και έγκυρη επίδοσή τους. 

7. Ο έλεγχος και η ταξινόμηση των οικείων αποδεικτι¬ 
κών επιδόσεως, καθώς και οι κατά περίπτωση ενέργειες 
για τις παραβάσεις τις σχετικές με την επίδοση (άρθρο 
163 ΚΠΔ). 

8. Η κατάρτιση του ετήσιου καταλόγου ενόρκων. 

9. Η καταχώρηση των αποφάσεων σε βάρος λιπενόρ- 
κων και η μέριμνα για την επίδοσή τους. 

10. Η μέριμνα για την έκδοση φωτοαντιγράφων των 
εισαγωγικών της δίκης εγγράφων (παραπεμπτικών 
βουλευμάτων κλπ) και την τήρησή τους εντός των δι¬ 
κογραφιών για χρήση από τους Εισαγγελείς των ακρο¬ 
ατηρίων. 

11. Η διαδικασία για τη διόρθωση ή τη συμπλήρωση 
των αποφάσεων, (η μέριμνα για την απόδοση ή κατά¬ 
πτωση εγγυήσεων, η δήμευση ή απόδοση κατασχεθέ- 
ντων κ.λπ.), κάθε άλλο αντικείμενο σχετικό με υποθέσεις 
αρμοδιότητας ΜΟΔ και ΜΟΕ, που προσδιορίζεται από 
τον αρμόδιο Εισαγγελέα του Τμήματος. 

Άρθρο 18 

Τμήμα Εκτελέσεως Αποφάσεων και Βουλευμάτων 

Στην αρμοδιότητα του Τμήματος αυτού υπάγονται 
ιδίως: 

1. Η μέριμνα για την εκτέλεση των καταδικαστικών ή 
αθωωτικών αποφάσεων, των αποφάσεων που κηρύσ¬ 
σουν την έφεση απαράδεκτη, καθώς και των παραπε¬ 
μπτικών ή απαλλακτικών βουλευμάτων, ως προς όλες 
τις επιμέρους διατάξεις αυτών (σύλληψη, προσωρινή 
κράτηση, επιβολή περιοριστικών όρων). 

2. Οι συνοδείες κρατουμένων κατηγορουμένων και 
φυλακίσεις. 

3. Η παραλαβή και καταχώρηση των αιτήσεων απονο¬ 
μής χάριτος, η μέριμνα για τη χρέωσή τους σε Εισαγγε- 
λικούς Λειτουργούς από το Διευθύνοντα ή τον ορισμένο 
από αυτόν Εισαγγελέα και η περαιτέρω διεκπεραίωση 
αυτών. 

4. Η τήρηση ειδικού βιβλίου φυγόποινων και φυγοδί- 
κων και γενικά η παρακολούθηση της εκτελέσεως κατ' 
αυτών, καθώς και η αναστολή της διαδικασίας κατά 
φυγοδίκων. 

5. Η παραλαβή, καταχώρηση και διεκπεραίωση των 
αιτήσεων ακυρώσεως διαδικασίας (341 του Κ.Π.Δ), των 
αιτήσεων ακυρώσεως αποφάσεων (430 του Κ.Π.Δ.). 

6. Η παραλαβή, καταχώρηση και διεκπεραίωση των 
αιτήσεων συγχωνεύσεως συντρεχουσών ποινών και των 
αιτήσεων αναστολής εκτελέσεως αποφάσεων κατ’ άρ¬ 
θρα 471 και 497 παρ. 7 του Κ.Π.Δ. 

7. Η παραλαβή, καταχώρηση και διεκπεραίωση των 
αιτήσεων για αναβολή εκτελέσεως αποφάσεων κατ’ 
άρθρο 556 του Κ.Π.Δ. 

8. Η παραλαβή, καταχώρηση και διεκπεραίωση εγγρά¬ 
φων αντιρρήσεων για την εκτελεστότητα των αποφάσε¬ 
ων και την ανασταλτική δύναμη των ενδίκων μέσων. 


9. Η μέριμνα για την έκδοση διατάξεων παραγραφής 
αδικημάτων στις προβλεπόμενες από τον νόμο περι¬ 
πτώσεις. 

10. Ο χειρισμός των περιπτώσεων ανακλήσεως και 
αναστολών εκτελέσεως ποινών κατ’ άρθρα 101 και 102 
του Π.Κ, καθώς και άρσεως των υφ' όρον απολύσεων 
κατ’ άρθρο 108 του Π.Κ. 

11. Η μέριμνα για τη διόρθωση και συμπλήρωση απο¬ 
φάσεων και βουλευμάτων κατ’ άρθρο 145 του Κ.Π.Δ. 

12. Η έκδοση βεβαιώσεων για είσπραξη από τα Δημόσια 
Ταμεία χρηματικών ποινών και δικαστικών εξόδων. 

13. Η έκδοση πράξεων αναβολής εκτελέσεως ποινών 
για παρακολούθηση προγραμμάτων απεξάρτησης (άρ¬ 
θρο 20 του ν. 2331/1999), καθώς και η εποπτεία της 
εκτέλεσης των προγραμμάτων αυτών. 

14. Η αφαίρεση προαποτιθεισών ποινών και καθορι¬ 
σμός χρόνου λήξεως ποινών, καθώς και η έκδοση εντο¬ 
λών επιστροφής χρηματικών διαφορών από εξαγορές 
ποινών. 

15. Η μέριμνα για την επίδοση όλων των εκτελεστών 
ερήμην αποφάσεων. 

16. Η παραλαβή, καταχώρηση και διεκπεραίωση των 
αιτήσεων για μετατροπή των ποινών φυλακίσεως σε 
παροχή κοινωφελούς εργασίας, καθώς και των αιτήσεων 
για σταδιακή καταβολή των χρηματικών ποσών από την 
μετατροπή των ποινών φυλακίσεως. 

17. Οι μεταγωγές των κρατουμένων από Κατάστημα 
Κράτησης σε άλλο Κατάστημα Κράτησης μέσω του 
Υπουργείου Δικαιοσύνης και η μέριμνα για τις μεταγω¬ 
γές κρατουμένων στα δικαστήρια. 

18. Η κατάρτιση και αποστολή ή επίδοση των ανα¬ 
γκαίων εγγράφων για την εκτέλεση των αποφάσεων 
και βουλευμάτων. 

19. Η έκδοση πιστοποιητικών περί μη διώξεως. 

20. Κάθε ζήτημα σχετικό με την εκτέλεση αποφάσεων 
ή βουλευμάτων, που δεν υπάγεται ρητά στην αρμοδιό¬ 
τητα άλλου Τμήματος. 

Αρθρο 19 

Τμήμα Δικαστικής Συνδρομής και Εκδόσεων 

Στην αρμοδιότητα του Τμήματος αυτού υπάγονται 
ιδίως: 

1. Η παραλαβή, ο έλεγχος και η περαιτέρω προώθηση 
κάθε αιτήματος δικαστικής συνδρομής (ποινικής ή αστι¬ 
κής) των Ελληνικών Ανακριτικών και λοιπών Δικαστικών 
Αρχών προς τις αλλοδαπές Δικαστικές Αρχές. 

2. Η παραλαβή και ο έλεγχος κάθε αιτήματος αλλοδα¬ 
πών Αρχών για παροχή δικαστικής συνδρομής και η ανά¬ 
θεση αυτών στις αρμόδιες ημεδαπές Δικαστικές Αρχές. 

3. Η έκδοση εντολών προσωρινής σύλληψης προσώ¬ 
πων που διώκονται από αλλοδαπές Αρχές, για να δικα¬ 
στούν ή να εκτίσουν ποινές και εντοπίζονται εντός της 
περιφέρειας της Εισαγγελίας Εφετών Αθηνών. 

4. Η κατάρτιση εκθέσεων περί της βεβαίωσης των 
ταυτοτήτων των εκζητουμένων προσώπων, που συλ- 
λαμβάνονται και προσάγονται, καθώς και περί της ενη¬ 
μέρωσης αυτών για τα δικαιώματά τους. 

5. Η έκδοση διατάξεων προσωρινής κράτησης των εκ¬ 
ζητουμένων που συλλαμβάνονται ή επιβολής σ’ αυτούς 
περιοριστικών όρων. 

6. Η εισαγωγή στο Συμβούλιο Εφετών των αιτήσεων 
κατά των Διατάξεων προσωρινής κράτησης ή επιβολής 
περιοριστικών όρων. 

7. Η εισαγωγή των υποθέσεων εκτέλεσης ευρωπαϊκών 
ενταλμάτων σύλληψης ή αιτημάτων για έκδοση των εκζη¬ 
τουμένων προσώπων στο Συμβούλιο Εφετών Αθηνών. 

8. Η διαβίβαση στον Πρόεδρο Εφετών Αθηνών του 
ευρωπαϊκού εντάλματος σύλληψης, καθώς και όλων των 
συναφών εγγράφων στην περίπτωση που ο εκζητού- 
μενος με ευρωπαϊκό ένταλμα σύλληψης συναινεί στην 
εκτέλεση αυτού. 

9. Η υποβολή των δικογραφιών στον Άρειο Πάγο στις 
περιπτώσεις ασκήσεως εφέσεως κατ’ αποφάσεων του 
Συμβουλίου Εφετών Αθηνών από τον εκζητούμενο. 

10. Η μέριμνα εκτελέσεως των αποφάσεων του Υπουρ¬ 
γού Δικαιοσύνης, του Αρείου Πάγου (σε Συμβούλιο) και 
του Συμβουλίου Εφετών Αθηνών ή του Προέδρου Εφε¬ 
τών Αθηνών για έκδοση και διαμεταγωγή του εκζητού- 
μενου προσώπου. 

11. Κάθε άλλο ζήτημα σχετικό με την δικαστική συν¬ 
δρομή και την έκδοση, που δεν υπάγεται ρητά στην 
αρμοδιότητα άλλου Τμήματος. 

Αρθρο 20 

Τμήμα Επιμελητών και Επιδόσεων 

Στην αρμοδιότητα του Τμήματος αυτού υπάγονται 
ιδίως: 

1. Η επίδοση των πάσης φύσεως δικογράφων και κατά 
κύριο λόγο κλήσεων και κλητηρίων θεσπισμάτων, απο¬ 
φάσεων και βουλευμάτων, καθώς και Διατάξεων του 
Εισαγγελέα Εφετών Αθηνών. 

2. Η επίδοση των δικογράφων αρμοδιότητας της Ει¬ 
σαγγελίας Εφετών Αθηνών, που αποστέλλονται από 
αλλοδαπές Αρχές. 

3. Η κατάρτιση των αποδεικτικών επιδόσεως και ο 
έλεγχος αυτών πριν την παράδοση ή αποστολή αυτών 
στο Τμήμα της Εισαγγελίας ή στην Υπηρεσία από την 
οποία έχει παραγγελθεί η επίδοση. 

4. Η τήρηση ειδικών βιβλίων επιδόσεων για κάθε επι¬ 
μελητή. 

5. Η μεταφορά και διανομή της αλληλογραφίας της 
Εισαγγελίας. 

Άρθρο 21 

Τμήμα Μισθοδοσίας και Διαχείρισης Οικονομικών 

(Λογιστικό) 

Στην αρμοδιότητα του Τμήματος αυτού υπάγονται 
ιδίως: 

1. Η παραλαβή πινάκων πραγματογνωμόνων και δι¬ 
ερμηνέων από τα Συμβούλια Πλημμελειοδικών της πε¬ 
ριφέρειας Αθηνών και υποβολή αυτών (άρθρα 183, 233 
ΚΠΔ) στο Συμβούλιο Εφετών. Επίσης η υποβολή των 
δικαιολογητικών αρμοδίως για τις αμοιβές πραγματο- 
γνωμόνων. 

2. Η διεκπεραίωση των εργασιών που αφορούν την 
μισθοδοσία των Εισαγγελικών Λειτουργών, των Δικα¬ 
στικών Υπαλλήλων, των Επιμελητών και του εν γένει 
προσωπικού της Εισαγγελίας. 

3. Η τήρηση μητρώου μισθοδοσίας και η ενημέρωση 
των φακέλων των οικογενειακών και υπηρεσιακών με¬ 
ταβολών, που έχουν σχέση με τη μισθοδοσία, καθώς και 
η κατάρτιση των μισθοδοτικών καταστάσεων. 

4. Η σύνταξη και η έκδοση πιστοποιητικών και εν γένει 
βεβαιώσεων αποδοχών των ανωτέρω προσώπων για 
φορολογικούς ή άλλους λόγους. 

5. Η σύνταξη καταστάσεων αποζημιώσεως υπαλλήλων 
και επιμελητών για υπερωριακή εργασία. 

6. Η εκκαθάριση οδοιπορικών μαρτύρων και αποζημι¬ 
ώσεων διερμηνέων. 

7. Η σύνταξη και υποβολή για έγκριση στο Συμβούλιο 
Εφετών Αθηνών των λογοδοσιών για τα πάγια ή μη 
επιχορηγήματα της Εισαγγελίας και του Εφετείου. 


8. Ο έλεγχος και η υποβολή στο Υπουργείο Δικαιο¬ 
σύνης των εντός και εκτός έδρας οδοιπορικών εξόδων 
των δικαστικών επιμελητών. 

9. Ο προγραμματισμός και η παρακολούθηση των 
αναγκών της υπηρεσίας και οι απαιτούμενες ενέργειες 
προς εξασφάλιση σχετικών πιστώσεων, καθώς και η 
διαχείριση αυτών. 

10. Η διενέργεια μειοδοτικών διαγωνισμών για την 
προμήθεια μηχανολογικού και εν γένει υλικού εξοπλι¬ 
σμού της Εισαγγελίας, καθώς και η εκτέλεση εργασιών 
συντήρησης και επισκευής αυτού. 

11. Η διαχείριση των αναλώσιμων υλικών, που πε¬ 
ριλαμβάνει τη διανομή αυτών στα Τμήματα και τους 
Εισαγγελείς κάθε μήνα με τήρηση σχετικών πινάκων 
χρέωσης. 

12. Η σύνταξη και υποβολή των δικαιολογητικών για 
την πληρωμή των προμηθευτών της Εισαγγελίας από 
το Ταμείο Πληρωμών Αθηνών. 

13. Η τήρηση βιβλίου και μητρώου επίπλων και σκευών 
της Εισαγγελίας. 

Αρθρο 22 

Τμήμα Μηχανοργάνωσης και Πληροφορικής 

Στην αρμοδιότητα του Τμήματος αυτού υπάγονται 
ιδίως: 

1. Η εφαρμογή των σύγχρονων μεθόδων και συστη¬ 
μάτων πληροφορικής, καθώς και η υποστήριξη της 
λειτουργίας του μηχανογραφικού εξοπλισμού της Ει¬ 
σαγγελίας. 

2. Η ανάλυση, ο σχεδιασμός και η σταδιακή υλοποίηση 
της μηχανογράφησης των εργασιών σε όλα τα Τμήματα 
της Εισαγγελίας, σε συνεργασία και με άλλες Δικαστι¬ 
κές ή μη Υπηρεσίες του Δημοσίου. 

3. Η μέριμνα για τη συγκέντρωση και αξιολόγηση των 
πάσης φύσεως στατιστικών στοιχείων λειτουργίας της 
Εισαγγελίας. 

4. Η απλούστευση των γραφειοκρατικών διαδικασιών 
στην παροχή υπηρεσιών. 

5. Η παροχή πληροφοριών για την πορεία των ποι¬ 
νικών υποθέσεων στους ενδιαφερομένους (διαδίκους, 
δικηγόρους, κ.λπ.). 

6. Η ανεύρεση νομολογίας ή νομοθεσίας από Τράπεζες 
Νομικών Πληροφοριών, καθώς και οποιαδήποτε άλλη 
σχετική πληροφόρηση προς υποβοήθηση του έργου 
των Εισαγγελικών Λειτουργών, που υπηρετούν στην 
Εισαγγελία. 

Αρθρο 23 

Γραφεία της Εισαγγελίας 

Α) Γ ραφείο Διευθύνοντος. Το εν λόγω Γ ραφείο έχει 
ως αντικείμενο: α) Τη διεκπεραίωση της αλληλογραφίας 
του Διευθύνοντος την Εισαγγελία, απλής και εμπιστευ- 
τικής. β) Τηρεί το εμπιστευτικό πρωτόκολλο και το αρ¬ 
χείο της εμπιστευτικής αλληλογραφίας και γ) Μεριμνά 
για τον εμπλουτισμό της βιβλιοθήκης με κώδικες και 
συγγράμματα νέων εκδόσεων. 

Β. Γ ραφείο Ενημέρωσης -Έρευνας και Νομολογίας: Το 
Γραφείο αυτό έχει ως αντικείμενο: α) Την ενημέρωση 
του κοινού περί των δραστηριοτήτων της Εισαγγελίας, 
ιδιαίτερα επί υποθέσεων μείζονος κοινωνικού ενδιαφέ¬ 
ροντος, εκδίδοντας προς τούτο ανακοινώσεις και ενη¬ 
μερωτικά δελτία τύπου, που αποστέλλει στα Μ.Μ.Ε. β) 
Μεριμνά για την ευρετηρίαση, αλφαβητική και κατά πε¬ 
ριεχόμενο, περιλήψεων της νομολογίας της Εισαγγελίας 
επί θεμάτων διοικητικών, πειθαρχικών, ασφαλιστικών 
μέτρων, ουσιαστικών ή δικονομικών, ποινικών κ.λπ., όπως 

προκύπτουν από τις πράξεις των Εισαγγελικών Λειτουρ¬ 
γών της Εισαγγελίας, γ) Φροντίζει για την ενημέρωση 
των Εισαγγελικών Λειτουργών περί των τροποποιή¬ 
σεων της κείμενης νομοθεσίας και της εξελίξεως της 
νομολογίας και δ) Διατηρεί αρχείο ενεργειών, καθώς 
και αρχείο δημοσιευμάτων και ειδήσεων. Το Γ ραφείο 
διευθύνεται προσωπικά από το Διευθύνοντα την Εισαγ¬ 
γελία, ο οποίος συνεπικουρείται στο έργο του από έναν 
Εισαγγελέα ή Αντεισαγγελέα Εφετών. 

Γ) Γραφείο Ανακρίσεων. Το Γραφείο αυτό έχει ως 
αντικείμενο τη διενέργεια ποινικών προκαταρκτικών 
εξετάσεων (άρθρ. 35 ΚΠΔ), κατόπιν παραγγελιών του 
Διευθύνοντος, από Εισαγγελικούς Λειτουργούς, επί ιδι¬ 
αιτέρως σημαντικών υποθέσεων μείζονος κοινωνικού 
ενδιαφέροντος, επί των οποίων μπορεί να ζητηθεί και η 
υποβολή πορίσματος μετά την προκαταρκτική εξέταση. 
Με πράξεις του Διευθύνοντος ορίζονται, κάθε φορά, 
οι Δικαστικοί Υπάλληλοι που θα εκτελούν καθήκοντα 
Γ ραμματέα στο εν λόγω Γ ραφείο. 

ΚΕΦΑΛΑΙΟ Δ' 

ΕΙΔΙΚΕΣ ΔΙΑΤΑΞΕΙΣ ΚΑΙ ΡΥΘΜΙΣΕΙΣ 
Άρθρο 24 

Εισαγγελείς Εσωτερικής Υπηρεσίας 

1. Κατά τις εργάσιμες ημέρες από ώρας 08.30' μέ¬ 
χρι πέρατος του ωραρίου των Δημοσίων Υπηρεσιών, 
εκτελεί υπηρεσία στο Κατάστημα της Εισαγγελίας και 
ειδικότερα στο Γραφείο του Εισαγγελέως Υπηρεσίας 
ένας Αντεισαγγελέας Εφετών, ενώ κατά το ίδιο ωράριο 
παρευρίσκεται στην Εισαγγελία και ο αναπληρωτής του. 
Οι Εισαγγελείς Εσωτερικής Υπηρεσίας και οι Αναπλη¬ 
ρωτές τους, ορίζονται με πράξεις του Διευθύνοντα. 

2. Σε καθένα από τα Τμήματα: Πενταμελούς Εφετείου, 
Εκτελέσεως Αποφάσεων, Τριμελούς Εφετείου Κακουρ¬ 
γημάτων και Τριμελούς Εφετείου Πλημμελημάτων, στα 
πλαίσια των υπηρεσιακών δυνατοτήτων, για την διεκ¬ 
περαίωση των εισαγγελικών εργασιών και την ενιαία 
αντιμετώπιση των θεμάτων που ανακύπτουν, μπορεί να 
ορίζεται με πράξη του Διευθύνοντος, ένας Αντεισαγγε¬ 
λέας Εφετών, για να εκτελεί εσωτερική υπηρεσία στο 
Τμήμα καθημερινά κατά τις εργάσιμες ώρες, απαλλασ¬ 
σόμενος εν άλω ή εν μέρει των λοιπών υπηρεσιών. 

ΚΕΦΑΛΑΙΟ Ε' 

ΠΟΙΝΙΚΑ ΔΙΚΑΣΤΗΡΙΑ - ΚΛΗΡΩΣΕΙΣ ΕΙΣΑΓΓΕΛΙΚΩΝ 
ΛΕΙΤΟΥΡΓΩΝ ΣΤΑ ΠΟΙΝΙΚΑ ΔΙΚΑΣΤΗΡΙΑ - 
ΤΜΗΜΑΤΑ ΔΙΑΚΟΠΩΝ ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 25 

1. Τα Ποινικά Δικαστήρια [Εφετεία] είναι αυτά που 
ορίζονται στον κανονισμό του Εφετείου Αθηνών, τα 
οποία συνεδριάζουν κατά τις εργάσιμες ημέρες και μόνο 
κατά τις δικασίμους που ορίζονται στον Κανονισμό του 
Εφετείου Αθηνών 

2. Οι συνεδριάσεις των Ποινικών Δικαστηρίων αρχίζουν 
την ενάτη (09.00) ώρα, εκτός από τις συνεδριάσεις του 
Εφετείου Ανηλίκων, που αρχίζουν τη δεκάτη (10.00) ώρα. 


Αρθρο 26 

Κλήρωση των Εισαγγελικών Λειτουργών 
στις συνθέσεις των Ποινικών Δικαστηρίων 

1. Οι κληρώσεις των Εισαγγελικών Λειτουργών στις 
συνθέσεις των Ποινικών Δικαστηρίων του Εφετείου Αθη¬ 
νών, γίνονται όπως ορίζει ο νόμος. 

2. Οι Εισαγγελικοί Λειτουργοί, που αναπληρώνουν 
τους Εισαγγελείς Έδρας, οφείλουν να βρίσκονται στο 
κατάστημα της Εισαγγελίας την ογδόη και τριάντα. 

Άρθρο 27 

Τμήματα Διακοπών 

1. Τα Τμήματα Διακοπών της Εισαγγελίας και ο αριθμός 
των Εισαγγελικών Λειτουργών, που θα υπηρετήσουν σε 
αυτά, καθορίζονται με απόφαση της Ολομέλειας της 
Εισαγγελίας, ύστερα από εισήγηση του Διευθύνοντος 
περί των λειτουργικών αναγκών της Υπηρεσίας, εντός 
του δεύτερου Ιδνθημέρου του μήνα Μαΐου κάθε έτους. 

2. Κατά την κατάρτιση των Τμημάτων Διακοπών 
λαμβάνονται υπόψη και συνεκτιμώνται η αρχαιότητα, η 
υπηρεσία στα τμήματα Διακοπών προηγούμενων ετών, 
οι τυχόν ειδικές ανάγκες ορισμένων Εισαγγελικών Λει¬ 
τουργών (συνυπηρέτηση κ.λπ.) και οι επιθυμίες αυτών. 

Άρθρο 28 

Ωράριο Λειτουργίας 

1. Το ωράριο λειτουργίας των Υπηρεσιών της Εισαγ¬ 
γελίας καθορίζεται από την ισχύουσα νομοθεσία. 

2. Η επικοινωνία του κοινού με τα Τμήματα και τα 
Γραφεία αρχίζει στις 09.00 και λήγει στις 13.00, εκτός 
του Τμήματος Βουλευμάτων που αρχίζει στις 08.30 και 
λήγει στις 12.30. Παρέκκλιση του ωραρίου επιτρέπεται 
μόνο, όταν υπάρχουν εξαιρετικοί λόγοι. 

Άρθρο 29 

Ο Διευθύνων την Εισαγγελία συγκαλεί τους Προϊστα¬ 
μένους των Τμημάτων και το Διευθυντή της Γραμμα¬ 
τείας κάθε μήνα προς συζήτηση θεμάτων που αφορούν 
την εύρυθμη λειτουργία της Γραμματείας. 

Άρθρο 30 

Ο παρών Κανονισμός τίθεται σε ισχύ από τη δημοσί¬ 
ευσή του στην Εφημερίδα της Κυβερνήσεως. 

Κρίθηκε αποφασίσθηκε και δημοσιεύθηκε στην Αθήνα 
την 14η Δεκεμβρίου 2006. 

Ο Πρόεδρος της Ολομέλειας 
της Εισαγγελίας Εφετών Αθηνών 
ΓΕΩΡΓΙΟΣ ΚΟΛΙΟΚΩΣΤΑΣ 

Η Γραμματέας 

ΑΣΗΜΙΝΑ ΜΠΟΥΛΙΑ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2007 

Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 

